Nkandla-SMS: 'Kommentaar, menings kan selde vals wees' | Maroela Media
Die konstitusionele hof het drie verskillende uitsprake geskryf, met sewe regters wat ten gunste daarvan was dat die verkiesingshof se uitspraak tersyde gestel word – hoewel om verskillende redes. 'n Verdere drie regters – Raymond Zondo, Chris Jafta en Monica Leeuw – het te kenne gegee dat hulle die appèl van die hand sou wys.
In 'n gesamentlike uitspraak, wat deur regters Edwin Cameron, Coenraad Froneman en Sisi Khampepe geskryf is, is daar bevind kommentaar en menings kan selde "vals" wees. Regters Dikgang Moseneke en Jess Nkabinde het met dié uitspraak saamgestem.
"Kommentaar en menings kan gekritiseer word omdat dit onregverdig of onredelik is, maar selde omdat dit 'vals' is." Volgens die uitspraak was die SMS 'n uitdrukking van 'n kommentaar of mening, aangesien dit 'n interpretasie was van die Nkandla-verslag.
Regters Johann van der Westhuizen en Mbuyiseli Madlanga was dit ook eens dat die Verkiesingshof se uitspraak ter syde gestel moet word, maar vir ander redes. Van der Westhuizen en Madlanga meen die SMS het nie valse inligting bevat nie en dat dit om dié rede gepubliseer kon word.
Mmusi Maimane, parlementêre leier van die DA, het die uitspraak verwelkom en het weereens 'n beroep gedoen dat Zuma verantwoordbaar gehou moet word vir die geld wat op die Nkandla-projek bestee is.
Die ANC het intussen gesê die konstitusionele hof se uitspraak is nie 'n oorwinning vir die DA nie. "Dit is jammer dat die DA voortgaan met politiekery ondanks die feit dat die uitspraak ons mening ondersteun."
Die ANC het in hofstukke aangevoer die SMS is 'n vals feitelike verklaring en dat die DA geen reg het om valshede oor sy presidensiële kandidaat [Zuma] te publiseer nie.
Nkandla sal soos n klip om die nek van die ANC hang,al verdedig en ontken hul die waarheid en dit sal in die geskiedenis teen hul aangeteken word vir vedere geslagte om onhou te word .
JZ, die mense, blank en swart In hierdie land is GATVOL vir jou, vat jou goed en gee pad!
Jy het gesteel en daarby kan jy nie verby kom nie, dis hoekom jy nou jou maer lyf so skaars hou!
Jou tjomme in die parlement sal vir jou skerm want so lank as wat jy op daai troontjie sit, kan hulle aanhou om ons land bankrot te steel (soos hulle by jou geleer het).